ที่ มท ๐๘๐๙.๔/ว สำนักงาน ก.จ. ก.ท. และ ก.อบต.

 ถนนนครราชสีมา เขตดุสิต กทม. ๑๐๓๐๐

 มกราคม ๒๕๖5

เรื่อง แจ้งกำหนดการส่งผลงานทางวิชาการ กรณีปรับปรุงรอบเดือนตุลาคม 2562

เรียน ประธาน ก.จ.จ. ก.ท.จ. ก.อบต.จังหวัด ทุกจังหวัด และ ก.เมืองพัทยา

อ้างถึง 1. หนังสือสำนักงาน ก.จ. ก.ท. และ ก.อบต. ด่วนที่สุด ที่ มท 0809.4/ว 31 ลงวันที่ 14 กันยายน 2564

2. หนังสือกรมส่งเสริมการปกครองท้องถิ่น ด่วนที่สุด ที่ มท 0809.4/ว 2641 ลงวันที่ 11 พฤศจิกายน 2564

ตามที่ สำนักงาน ก.จ. ก.ท. และ ก.อบต. ได้แจ้งผลการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของข้าราชการหรือพนักงานครูและบุคลากรทางการศึกษาท้องถิ่น เพื่อเลื่อนวิทยฐานะให้สูงขึ้น รอบเดือนตุลาคม 2562 และกรมส่งเสริมการปกครองท้องถิ่น ได้ดำเนินการโครงการประชุมเชิงปฏิบัติการปรับปรุงผลงานทางวิชาการเพื่อเลื่อนสู่วิทยฐานะชำนาญการพิเศษและเชี่ยวชาญ ประจำปีงบประมาณ พ.ศ. ๒๕๖4 ให้แก่ข้าราชการหรือพนักงานครูและบุคลากรทางการศึกษาท้องถิ่น ที่ยื่นคำขอรับ
การประเมินผลงานเพื่อให้มีหรือเลื่อนวิทยฐานะที่สูงขึ้นระดับชำนาญการพิเศษและเชี่ยวชาญ ในรอบเดือนตุลาคม 2562 และมีผลการประเมินอยู่ในเกณฑ์ **“ปรับปรุง”** จำนวน 7 รุ่น รายละเอียดตามหนังสือที่อ้างถึง นั้น

สำนักงาน ก.จ. ก.ท. และ ก.อบต. พิจารณาแล้ว เพื่อให้การประเมินผลงานของข้าราชการหรือพนักงานครูและบุคลากรทางการศึกษาท้องถิ่นดังกล่าว เป็นไปตามหลักเกณฑ์และเงื่อนไขที่กำหนด จึงขอความร่วมมือสำนักงานคณะกรรมการข้าราชการหรือพนักงานส่วนท้องถิ่น (สำนักงาน ก.จ.จ. ก.ท.จ. ก.อบต.จังหวัด และ ก.เมืองพัทยา) รวบรวมผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ)
ของข้าราชการหรือพนักงานครูฯ ที่ปรับปรุงแก้ไขเรียบร้อยแล้ว พร้อมแบบรายงานการปรับปรุงแก้ไขผลงานฯ โดยให้บันทึกข้อมูลลงในแผ่นซีดี หรืออุปกรณ์จัดเก็บข้อมูล ในรูปแบบไฟล์ PDF **จำนวน ๑ ชุด** และจัดทำบัญชีสรุปรายชื่อข้าราชการหรือพนักงานครูฯ **นำส่งให้สำนักงาน ก.จ. ก.ท. และ ก.อบต. ทางไปรษณีย์ ภายในวันที่ 1 กุมภาพันธ์ 2565** เพื่อดำเนินการต่อไป

จึงเรียนมาเพื่อโปรดพิจารณา

ขอแสดงความนับถือ

 พ.จ.อ.

(ชนินทร์ ราชมณี)

 ผู้อำนวยการสำนักพัฒนาระบบบริหารงานบุคคลส่วนท้องถิ่น
 ผู้ช่วยเลขานุการ ปฏิบัติราชการแทน

 เลขานุการ ก.จ. ก.ท. และ ก.อบต.

### สำนักพัฒนาระบบบริหารงานบุคคลส่วนท้องถิ่น

กลุ่มงานบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ ๔๒๒๖-๙

โทรสาร ๐-๒๒๔๑-๙๐๕๕

ไปรษณีย์อิเล็กทรอนิกส์ sarabarn@dla.go.th